Source: http://docplayer.fi/1383594-Marjatta-kokkonen-tiina-oikarinen-kotoutumista-kaikille-vammaiset-maahanmuuttajat-ja-kotoutumiskoulutus.html
Timestamp: 2016-10-25 18:20:51+00:00
Document Index: 5952309

Matched Legal Cases: ['kko ', 'kko\n', 'kko ', 'kko ', 'kko ', 'kko ']

⭐Marjatta Kokkonen Tiina Oikarinen. Kotoutumista KAIKILLE! Vammaiset maahanmuuttajat ja kotoutumiskoulutus
Download "Marjatta Kokkonen Tiina Oikarinen. Kotoutumista KAIKILLE! Vammaiset maahanmuuttajat ja kotoutumiskoulutus"
1 Marjatta Kokkonen Tiina Oikarinen Kotoutumista KAIKILLE! Vammaiset maahanmuuttajat ja kotoutumiskoulutus 12 3 Kotoutumista kaikille! Vammaiset maahanmuuttajat ja kotoutumiskoulutus Marjatta Kokkonen ja Tiina Oikarinen Vammaisten maahanmuuttajien tukikeskus Hilma Vammaisfoorumi ry4 Julkaisija: Vammaisten maahanmuuttajien tukikeskus Hilma Vammaisfoorumi ry Paino: Bookwell Oy, Jyväskylä ISBN (sid.) ISBN (PDF Ulkoasu ja taitto: Väinö Heinonen5 TIIVISTELMÄ Jokainen vieraskielisessä ympäristössä asunut tai vieraillut tietää, että yhteiskuntaan liitytään ensisijaisesti kielen välityksellä. Kielitaidon puute hankaloittaa arkisista asioista selviytymistä opiskelusta ja työnteosta puhumattakaan. Suomalaisessa yhteiskunnassa korostuu erityisesti suomen, ruotsin tai suomalaisen viittomakielen oppimisen tärkeys. Valtionhallinnon keskeisin työväline Suomeen muualta muuttaneiden kotoutumisen edistämisessä on maahanmuuttajalle tehtävä kotoutumissuunnitelma ja sen mukainen kotoutumiskoulutus. Kotoutumistoimenpiteitä, kuten kotoutumis koulutusta, järjestettäessä on huomioitava vammaisten henkilöiden yhdenvertainen oikeus kotoutumiseen. Mikäli vammaisen maahanmuuttajan osallistuminen koulutukseen estetään, tai se toteutetaan hänelle soveltumattomassa muodossa, rikotaan samalla hänen oikeuttaan kotoutumiseen. 56 Tässä selvityksessä tarkastelemme sitä, miten vammaisten maahanmuuttajien yhdenvertainen oikeus kotoutumiseen, erityisesti kotoutumiskoulutukseen, toteutuu. Kotoutumiskoulutuksesta tarkastelumme keskittyy kieleen ja sen opetuksen järjestämiseen: kokonaisuudessaan kotoutumiskoulutus sisältää myös työelämä- ja yhteiskuntataitojen koulutusta. Selvitystä varten olemme keränneet sähköpostitse, puhelimitse ja haastatellen tietoa ELY keskuksilta, TE-toimistoilta, kunnan vammais- ja maahanmuuttopalveluista, yleis- ja erityisopetuksen piirissä työskenteleviltä kielenopettajilta sekä erityisoppilaitosten maahanmuuttaja opiskelijoilta. Tiedustelimme viranomaisilta, miten vammaiset maahan muuttajat huomioidaan kotoutumiskoulutusta sekä muita kotoutumistoimenpiteitä suunniteltaessa ja toteutettaessa. Vastaajilta kysyttiin erityistä tukea tarvitsevien huomioon ottamisesta kotoutumiskoulutuksessa, mahdollisesta positiivisesta erityiskohtelusta, opetuksen tukitoimien järjestämisestä sekä eri tahojen tekemästä moni ammatillisesta yhteistyöstä. Opiskelijoilta kysyimme heidän kielen oppimisensa kaaresta Suomessa: kuinka nopeasti he olivat päässeet ensimmäiselle soveltuvalle kielikurssille, kuka heidät kurssille oli ohjannut, miten opiskelu oli edennyt ja minkälaisia tulevaisuuden suunnitelmia heillä oli opiskelujen ja muun elämän suhteen. Kysyimme heiltä myös, miten he kehittäisivät kotoutumiskoulutusta. Opettajilta kysyimme olivatko he opettaneet vammaisia ja muuta erityistä tukea tarvitsevia maahanmuuttajia, millaisia haasteita kielen opettamisessa oli esiintynyt ja miten haasteet oli ratkaistu. Myös opettajilta kysyimme näkemyksiä siihen, miten vammaisten maahanmuuttajien mahdollisuuksia opiskella ja sen jälkeen työllistyä voisi kehittää. 67 Selvityksemme mukaan vammaisia henkilöitä ei huomioida kotoutumistoimenpiteitä suunniteltaessa. Vähäinen suunnittelu puolestaan johtaa resurssien puutteeseen niin, ettei yksilöllisiä kotoutumistoimenpiteitä voida aina toteuttaa, vaikka ne kotoutumissuunnitelmaan kirjattaisiinkin. Kotoutumiskoulutusta järjestettäessä myös osaltaan edelleen virheellisesti ajatellaan etteivät vammaiset ihmiset voi tai ettei heidän tule työllistyä. Tällä perusteella vammaisilta maahanmuuttajilta on evätty pääsy työvoimapoliittiseen kotoutumiskoulutukseen. Tämä asenteellinen linjaus on vastoin esimerkiksi YK:n vammais yleissopimuksen, Euroopan Neuvoston vammaispoliittisen ohjelman, Euroopan Unionin vammaisstrategian ja Suomen vammaispoliittisen ohjelman linjauksia, joissa kaikissa painotetaan vammaisten ihmisten yhdenvertaista oikeutta koulutukseen ja työllistymiseen. Positiiviseen erityiskohteluun ja kohtuullisiin mukautuksiin koulutusta järjestettäessä velvoittaa myös yhden vertaisuus laki. Vammaisten maahanmuuttajien kotoutumiskoulutuksen saavutettavuuden ja järjestettyjen tukitoimien taso vaihtelee kunnittain. Pääkaupunkiseudulla toimii erityisoppilaitoksia, jotka järjestävät vammaisille maahanmuuttajille suunnattua valmentavaa ja valmistavaa koulutusta. Erityisoppilaitokset eivät kuitenkaan pysty vastaamaan kaikkien Suomessa asuvien vammaisten maahanmuuttajien koulutustarpeeseen, eikä kaikilla maahanmuuttajilla edes niin halutessaan ole mahdollisuutta muuttaa erityisoppilaitoksen paikkakunnalle. Siksi kykyä, mahdollisuuksia ja halua huomioida vammaisten maahanmuuttajien tarpeet yleisen kotoutumiskoulutuksen piirissä on lisättävä. Opetuksen tukitoimien käyttäminen on vastausten mukaan yleisen kotoutumiskoulutuksen puolella vähäistä, ja usein kiinni opettajan 78 sinnikkyydestä niiden hankkimiseen. Myös täysin välttämättömien apuvälineiden hankkimisesta oli selvityksen mukaan kieltäydytty niiden korkean hinnan vuoksi. Apuvälineiden ja tukitoimien järjestäminen oli myös usein jäänyt opettajien harteille. He puolestaan eivät olleet tienneet, mistä ja kenen kustantamana apuvälineet tulisi hankkia. Kyselyyn vastanneet opiskelijat olivat odottaneet soveltuvaa kielikoulutusta vuodesta kahteenkymmeneen vuoteen. Vastaajien mukaan kielikurssien ryhmät ovat liian heterogeenisiä, eikä avustajia ja ohjaajia käytetä opetuksen tukena tarpeeksi. Vammaisille maahanmuuttajille suunnatuilla erityisoppilaitosten kursseilla luku- ja kirjoitustaidottomat sekä korkeakoulutetut henkilöt opiskelevat edelleen rinnakkain. Yleisen kotoutumiskoulutuksen puolella tätä ei enää pääosin tapahdu, sillä alkukartoituksessa selvitetään opiskelijan kielitaidon taso ja oppimisvalmiudet. Menetelmiä vammaisten ihmisten alkukartoituksen tekemiseksi ei ole kuitenkaan kehitetty riittävästi. Kotoutumiskoulutuksen ja muiden -toimenpiteiden järjestämisessä on myös suuri tarve moniammatilliselle yhteistyölle sekä monikulttuurisuutta ja moninaisuutta koskevalle koulutukselle. Selvityksessä viranomaisten, opiskelijoiden ja opettajien vastaukset käsitellään kolmessa erillisessä luvussa. Näiden jälkeen esitellään toiminnallinen malli mielenterveyskuntoutujien suomen kielen opetukseen. Loppuun on kerätty toimenpide-ehdotuksia vammaisten maahanmuuttajien kotoutumiskoulutuksen kehittämiseksi. 89 910 Kiitokset Tämän selvityksen tekemiseen ovat osallistuneet useat ihmiset. Haluamme kiittää kaikkia selvitykseemme vastanneita viranomaisia, opiskelijoita ja opettajia. Erityiskiitokset ansaitsevat omat tarinansa näissä kansissa kertovat Min Han, Ibrahim, Ljuba, Ali ja Carlos. He esiintyvät selvityksessä etunimillään osaksi muutetuilla omasta toiveestaan. Haluamme kiittää myös selvitykseen kirjoittaneita opettajia Terhi Voutilaista, Annamari Honkamäkeä, Maija Koivistoa, Heli Viita-Louhiota, Tuula Hallikaista ja Aila Kaltiaista heidän arvokkaasta työpanoksestaan. Helsingissä Marjatta Kokkonen ja Tiina Oikarinen 1011 Sisällys 1 Kotoutumista kaikille! Yhdenvertaisuus ei toteudu Vähäinen suunnittelu johtaa resurssien puutteeseen Saavutettavuus ja tukitoimet vaihtelevat kunnittain Moniammatilliselle yhteistyölle ja moninaisuuskoulutukselle tarvetta On helpompaa, kun osaa suomea Soveltuvan kurssien odotusaika 1 20 vuotta Oikean tason ryhmä ja motivoiva opettaja kielen oppimisen tukena Oppimisen haasteista ja tulevaisuuden suunnitelmista Opiskelijoiden puheenvuoroja Parhaamme tehdään Liian heterogeeniset ryhmät ja tukitoimien puute Oppimistilanteiden haasteita ja ratkaisuja Lisää yhteistyötä ja koulutusta opettajille...75 Opettajien puheenvuoroja Yhteistyöllä Espoossa Malli mielenterveyskuntoutujien toiminnallisesta kielikoulutuksesta Toimenpide-ehdotuksia kotoutumiskoulutuksen kehittämiseksi LÄHTEET12 1 Kotoutumista kaikille! Jokainen vieraskielisessä ympäristössä asunut tai vieraillut tietää, että yhteiskuntaan liitytään helpoiten kielen välityksellä. Kielitaidon puute hankaloittaa arkisista asioista selviytymistä opiskelusta ja työnteosta puhumattakaan. Suomalaisessa yhteiskunnassa korostuu erityisesti suomen, ruotsin tai suomalaisen viittomakielen oppimisen tärkeys. Valtionhallinnnon keskeisin työväline Suomeen muualta muuttaneiden ihmisten kotoutumisen edistämisessä on maahanmuuttajalle tehtävä kotoutumissuunnitelma ja sen mukainen kotoutumiskoulutus. Kotoutumiskoulutuksen tavoitteena on antaa oppivelvollisuusiän ylittäneille maahanmuuttajille sellaiset kielelliset, yhteiskunnalliset, kulttuuriset ja elämänhallintaan liittyvät valmiudet, joiden avulla he pystyvät selviytymään jokapäiväisen elämän tilanteissa uudessa ympäristössään. Kielitaidon kehittymiseen vaikuttavat useat oppijaan, opetukseen ja opettajaan 12 1 Kotoutumista kaikille!13 sekä oppimis ympäristöön ja oppimis materiaaliin liittyvät seikat. Oppimistilanteissa oppijan omat taidot, kokemukset ja motivaatio kohtaavat opetuksen strategiat aina oppimateriaaleista ja oppimisympäristön järjestelyistä opetu smetodeihin. ( Kivisik ym ) Suomen kotouttamispolitiikka on pitkään ollut hyvin työvoimapainotteista. Työvoimaan kuulumattomat aikuiset maahanmuuttajat ovat usein jääneet kokonaan tai osittain ilman kieleen ja suomalaiseen yhteiskuntaan perehdyttävää koulutusta. Monet vammaiset ja pitkäaikaissairaat maahanmuuttajat ovat jääneet helposti kotoutumiskoulutuksen ulkopuolelle. Syyt tähän ovat moninaiset, ja ne liittyvät muun muassa kielenopetuksen yksipuolisuuteen, palveluiden sektoroitumiseen, riittämättömään tiedotukseen ja tiedon puutteeseen sekä erilaisiin kulttuurisiin vammaiskäsityksiin. Riittävän kielitaidon puuttuessa yhteiskuntaan osallistuminen on erittäin haastavaa. Vammaiset maahanmuuttajat suomessa Vammaiset ja pitkäaikaissairaat maahanmuuttajat ovat hyvin heterogeeninen ryhmä. He ovat muuttaneet Suomeen eri syistä ja heillä on monia erilaisia taustoja ja ominaisuuksia. Moninkertaiseen vähemmistöön kuuluvina heillä on usein erityis tarpeita, joiden huomioimatta jättäminen johtaa helposti syrjintään ja yhteis kunnan ulkopuolelle sulkemiseen. Siihen, millaista tukea ihminen tarvitsee ja kuinka hyvin hän pääsee itsenäisen elämän alkuun Suomessa, vaikuttavat monet tekijät: muun muassa aikaisemmat kokemukset, oleskelustatus, vamman laatu, ikä, seksuaalinen suuntautuminen, sukupuoli ja sen ilmaisu, etninen tausta ja yhteiskuntaluokka. Vammaiset maahanmuuttajat kohtaavat maahanmuuton aiheuttaman muutoksen myös hyvin eri tavoin. Muutoksen hallintaan vaikuttavat muun muassa heidän sosiaali- 1 Kotoutumista kaikille! 1314 set verkos tonsa Suomessa ja lähtömaassa, oma asenne ja odotukset sekä yhteiskunnan tarjoamat palvelut. Merkityksellistä on myös se, millainen kontaktipinta heillä on suomalaiseen yhteiskuntaan: tapaavatko he vain viranomaisia vai onko heillä myös ystäviä, työ-, koulu- ja harrastus kavereita. Vammaisten ja pitkäaikaissairaiden maahanmuuttajien lukumäärästä Suomessa ei ole tarkkaa tietoa, eikä tällaisten tilastojen kerääminen edes olisi tarkoituksenmukaista. Myös määritelmät vammaisuudesta ja maahanmuuttajista vaihtelevat. Tässä selvityksessä viittaamme maahanmuuttajilla henkilöihin, joilla on oikeus kotouttamislain mukaisiin palveluihin. Vammaisuuden puolestaan ymmärrämme YK:n vammaisyleissopimuksen (2006) mukaisesti. Vammaisuus ei YK-sopimuksen mukaisesti ole lääketieteellinen tai sosiaalinen kysymys, vaan ennen kaikkea ihmisoikeuskysymys. Vammaiset henkilöt ovat oikeuksien haltijoita, joilla on oltava mahdol lisuus vaatia oikeuksiensa toteuttamista. Jotain osviittaa vammaisten maahanmuuttajien määrästä Suomessa antaa se, että Tilastokeskuksen mukaan vuonna 2011 Suomessa asui noin ulkomaan kansalaista. Mikäli tähän lukuun sovelletaan yleisesti käytettyjä arvioita, jollain tapaa toimintarajoitteisia ihmisiä heistä on 15 prosenttia. Näitä tilastoja hyödyntäen saadussa luvussa eivät kuitenkaan tule esiin Suomen kansalaiset, joilla on maahanmuuttotausta, tai Suomessa syntyneet ja Suomen kansalaisuuden saaneet vammaiset lapset, joiden vanhemmilla on maahanmuuttotausta. He saattavat kuitenkin kohdata samantyyppisiä ongelmia. Termi maahanmuuttaja kertoo usein varsin huonosti ihmisten todellisuudesta ja kuvaa pikemminkin positiota, johon valtio ihmiset asettaa. Parempien sanojen puuttuessa käytämme termiä kuitenkin tässä selvityksessä. Lisäksi on huomattava, että edellä mainitusta luvusta puuttuvat myös paperittomat siirtolaiset, jotka 14 1 Kotoutumista kaikille!15 ovat kaikkien virallisten tuki- ja palvelujärjestelmien ulkopuolella ja täten usein erittäin haavoittuvassa asemassa. Tukikeskus Hilman asiakastyössä kohtaamme kymmeniä vammaisiksi maahanmuuttajiksi määriteltyjä ihmisiä vuosittain. He asettuvat suomalaisessa palvelujärjestelmässä vähintään kahden sektorin, maahanmuutto- ja vammaispalveluiden leikkauspisteeseen. Lisäksi he voivat olla usein esimerkiksi toimeentulotuki- sekä perhe- ja sosiaalityön palveluiden piirissä. Tuki- ja hakuprosessit ovat työläitä ja monimutkaisia. Ilman riittävää tukea vammaiset maahanmuuttajat jäävät byrokraattisessa palveluviidakossa helposti ilman yhdenvertaista kohtelua ja palveluja, joihin he ovat oikeutettuja. Vammaisten henkilöiden oikeus kotoutumiseen Valtio pyrkii tukemaan maahanmuuttajien asettumista Suomeen kotouttamispolitiikalla. Kotoutuminen määritellään kotouttamislaissa maahanmuuttajan ja yhteiskunnan vuorovaikutteiseksi kehitykseksi. Kotoutuminen pitää sisällään ajatuksen siitä, että Suomesta tulisi uusi koti tänne muuttaneille ihmisille. Jokaisen kotoutumis polkua on tuettava yksilöllisesti olennaisessa osassa ovat kielen opetus sekä kulttuuri- ja yhteiskuntaopinnot. (Suokonautio 2008, 26.) Vammaisten maahanmuuttajien kotoutumispolut ovat hyvin erilaisia. Tukikeskus Hilman asiakastyössä on kuitenkin piirtynyt kuva siitä, että vammaisten maahanmuuttajien itsenäiseen elämään Suomessa vaikuttavat keskeisesti kielen oppiminen sekä oma vammais identiteetti. Ilman riittävää kielitaitoa on vaikea hoitaa omia asioitaan. Vammaisidentiteetin kehitykseen puolestaan vaikuttaa omien odotusten lisäksi myös se, tuleeko läheistensä ja ympäröivän yhteiskunnan hyväksymäksi. Monella Suomeen erittäin vai- 1 Kotoutumista kaikille! 1516 keista olo suhteista tulevalla ihmisellä voi olla epärealistia odotuksia esimerkiksi siitä, että vamma pystyttäisiin Suomessa parantamaan. Toisaalta ihmisillä voi olla hyvin raskaita kokemuksia syrjinnästä ja ulkopuolelle jättämisestä vammaisuuden takia. Tällaisen ajattelun muuttaminen yksilön ihmisoikeuksia painottavalle lähestymistavalle voi viedä aikaa. Suomalaisen yhteiskunnan vammaisia syrjivät asenteet ja byrokraattinen palvelujärjestelmä eivät ainakaan nopeuta tätä muutosta. YK:n vammaisyleissopimuksen ( 2006 ) mukaan, jonka Suomi on allekirjoittanut, vammaisilla henkilöillä tulee olla yhdenvertaiset oikeudet osallistua koulutukseen ( artikla 24 ), työhön ( artikla 27 ) ja yhteiskunnalliseen elämään ( artiklat ). YK-sopimus muuttaa merkittävästi sitä tapaa, jolla vammaisiin henkilöihin niin kansainvälisessä kuin kansallisessakin lainsäädännössä jatkossa suhtaudutaan. Vammaiset henkilöt eivät enää ole tukitoimien ja palveluiden objekteja, vaan heillä on oikeuksia, joiden täyttyminen on turvattava. YK-sopimus vahvistaa myös vammaisten maahanmuuttajien oikeutta kotoutumiseen. Kotoutumistoimenpiteitä, kuten kotoutumiskoulutusta, järjestettäessä on huomioitava se, että mikäli vammaisten maahanmuuttajien osallistuminen koulutukseen estetään, tai se toteutetaan heille soveltumattomassa muodossa, rikotaan tällöin vammaisten ihmisten oikeutta yhdenvertaiseen kotoutumiseen. Euroopan neuvoston vammaispoliittisen ohjelman ( 2006 ) mukaan jäsenvaltioiden tulee varmistaa, että vammaisten maahanmuuttajien kieli- ja kulttuuritausta sekä erityistarpeet otetaan huomioon järjestettäessä tukea vammaisille henkilöille. Ryhmän mahdollisten erityisongelmien ratkaisemiseksi tarvitaan kokonaisvaltaista lähestymistapaa, jossa otetaan huomioon kulttuuritausta, äidinkieli ja eritystarpeet. Koulutus, työelämä, sosiaali- ja terveyspalvelut sekä kulttuurielämä ovat tällöin erityisen tärkeitä alueita. Vammais Kotoutumista kaikille!17 ten henkilöiden yhdenvertaista yhteiskunnallista osallistumista, koulutuksen saavutettavuutta ja työllistymisen lisäämistä painotetaan myös Euroopan unionin vammaisstrategiassa ( 2010 ). Lisäksi Suomen vammaispoliittisessa ohjelmassa ( 2010 ) otetaan huomioon erityisen haavoittuvien ryhmien tukeminen. Yhdenvertaisuuslain ( 5 ) mukaan työn teettäjän tai koulutuksen järjestäjän on tarvittaessa tehtävä kohtuullisia mukautuksia vammaisen henkilön työhön tai koulutukseen pääsemiseksi ja siinä selviämiseksi. Erityistä tukea tarvitsevat maahanmuuttajat huomioidaan myös uudessa kotoutumislaissa ( 2010 ). Lain mukaan kotoutumissuunnitelman tulee olla yksilöllinen suunnitelma niistä toimenpiteistä, joiden avulla maahanmuuttajan on tarkoitus saavuttaa riittävä kielitaito sekä muita yhteiskunnassa ja työelämässä tarvittavia taitoja ( 11 ). Laissa erityisiä toimenpiteitä tarvitseva maahanmuuttaja määritellään henkilöksi, joka tarvitsee tehostettuja kotouttamistoimenpiteitä erityisesti sairauden, vamman tai muun syyn vuoksi alentuneen toimintakyvyn, iän, perhetilanteen, lukuja kirjoitustaidottomuuden tai muun vastaavan syyn perusteella ( 3/6 ). Erityistä tukea saavien maahanmuuttajien kotoutumisaikaa ( 3 vuotta ), jonka aikana maahanmuuttaja on oikeutettu esimerkiksi kotoutumiskoulutukseen, voidaan pidentää enintään kahdella vuodella ( 12 ). Lisäksi heille voidaan järjestää erityisiä palveluita ja tukitoimia ( 26/3 ). Vamma tai sairaus ei kuitenkaan ole automaattinen peruste kotoutumis ajan pidentämiseen, eikä näin tule ollakaan. Vammaiset maahanmuuttajat saattavat kuitenkin tarvita positiivista erityiskohtelua, jota heidän tulee saada, jotta yhdenvertaisuus kotoutumisessa toteutuu. Esimerkiksi näkövammainen henkilö ei välttämättä voi havainnoida ympärillään erilaisia kielellisiä virikkeitä, kuten opastetauluja, katukylttejä tai esitteitä kuten näke- 1 Kotoutumista kaikille! 1718 vä henkilö. Samoin kuuro tai kuulovammainen henkilö ei altistu ympäristön kielellisille virikkeille kuulevien tavoin muutoin kuin viittoma kieltä käyttävässä ympäristössä. Tällöin kielenoppiminen vie usein pidemmän ajan. Lisäksi viittomakieliset henkilöt opiskelevat suomalaisen viittomakielen lisäksi suomen kieltä. Tämän vuoksi on tärkeää, että kotoutumissuunnitelmasta ja sen jatkosta neuvottelevilla tahoilla on riittävä asiantuntemus vamman aiheuttamista haasteista. Aistivamma ei myöskään ole ainoa kielen oppimista mahdollisesti hidastava tekijä. Monet pitkäaikaissairaudet ja vammat rajoittavat pitkistä koulupäivistä tai -viikoista suoriutumista. Lisäksi esimerkiksi traumaperäisistä mielenterveysongelmista kärsivien henkilöiden ei ole aina mahdollista keskittyä opetukseen yhtäjaksoisesti tai edetä kurssilla suunnitellusti muistivaikeuksien tai esimerkiksi lääki tyksestä johtuvan väsymyksen takia.. Useat vammaiset ja pitkäaikaissairaat henkilöt tulevat toimeen perus tuella eikä heillä ole mahdollisuutta ostaa kielikoulutusta yksityis eltä sektorilta. Ellei näiden henkilöiden riittävästä tuesta huolehdita julkisilla kielikursseilla, jäävät he usein ilman kielitaitoa. Vammaa tai pitkäaikaissairautta ei myöskään tule missään tilanteessa pitää esteenä koulutukseen tai työllistymiseen. Vammaisia maahanmuuttajia ei tule rajata pois työvoimapoliittisesta kotoutumiskoulutuksesta, vaan koulutus- ja työllistymistoimenpiteet on toteutettava yksilölliset tarpeet huomioiden. Valtaosa esimer kiksi Vammaisten maahanmuuttajien tukikeskus Hilman maahanmuuttaja taustaisista vammaisista asiakkaista haluaisi työllistyä ja ansaita oman toimeentulonsa aivan samalla tavalla kuin vammat tomat, vastaavassa tilanteessa olevat maahanmuuttajataustaiset ihmiset tekevät. Työllistyminen voi vammaisille maahanmuuttajille olla kuitenkin vaikeaa. Useat vähäistä kielitaitoa edel Kotoutumista kaikille!19 lyttävistä töistä, joihin Suomeen muuttaneet henkilöt usein aluksi työllistyvät, kuten siivousala, eivät välttämättä sovellu vammaisille työntekijöille. Työllistymistä vaikeuttavat lisäksi vallitsevat vammaisia ja maahanmuuttajia koskevat kielteiset asenteet. Vammaisten ja pitkäaikaissairaiden maahanmuuttajien työllistymistä onkin tuettava kotoutumisaikana soveltuvan kotoutumiskoulutuksen järjestämisellä ja myös sen jälkeen. Työllistymisen mahdollistamiseksi on hyödyn nettävä muun muassa tukityöllistämisen eri keinoja. Nämä eivät kuitenkaan saa muodostua automaattiseksi ratkaisumalliksi, vaan tavoitteena tulee olla ammatillinen kehittyminen ja työllistyminen avoimilla työmarkkinoilla. Yhdenvertainen oikeus kotoutumiseen tulee kuitenkin olla myös niillä henkilöillä, joiden ei jostain syystä ole mahdollista työllistyä. Myös heille on tarjottava soveltuvaa kieli- ja kotoutumiskoulutusta. Kotoutumistoimenpiteet tulee myös toteuttaa perheen sisäisesti yhdenvertaisesti niin, ettei vammainen perheenjäsen joudu odottamaan toimenpiteitä muita perheen jäseniä pidempään. Vammaiset maahanmuuttajat kotoutumiskoulutuksessa Kotoutumiskoulutuksen tavoitteet, sisällöt ja arvioinnin kriteerit määrittelee Opetushallitus. Aikuisten maahanmuuttajien koulutusta ohjaavat Aikuisten maahanmuuttajien kotoutumiskoulutuksen opetussuunnitelman perusteet ( OPH 2012 ) ja käytännön työkaluja esitetään Oppaassa aikuisten maahanmuuttajien kotoutumiskoulutukseen ( Kivisik, Mentula, Nissilä [toim.] 2011 ). Lisäksi on julkaistu Aikuisten maahanmuuttajien luku- ja kirjoitustaidon koulutuksen opetussuunnitelman perusteet ( 2012 ). Vammaisten maahanmuuttajien huomioimisesta kotoutumis- 1 Kotoutumista kaikille! 1920 koulutuksessa on mainittu oppaissa hyvin vähäisesti. Opetussuunnitelmassa mainitaan uuden kotoutumislain mukaisesti, että kotoutumiskoulutuksessa on huomioitava myös erityisryhmät ( OPH 2012, 14 ). Lisäksi korostetaan erityistä tukea tarvitsevien opiskelijoiden ohjauksen tärkeyttä (Mt.. 20 ). Oppaassa erityistä tukea tarvitsevat opiskelijat mainitaan alkukartoituksen osalta niin, että he muodostava oman haasteellisen joukkonsa. ( Mt ) Esimerkiksi pääkaupunkiseudulla te-toimistojen asiakkaille alkukartoituksia kootusti toimitt avalla Testipisteellä ei kuitenkaan ole käytössä sellaisia menetelmiä, jotka sovel tuisivat vammaisten maahanmuuttajien kielitaidon testaukseen ( tem 11/2012, 37 ). Meri- Lapin Osallisena Suomessa -hankkeessa alkukartoitusta on kehitetty myös näkö- ja kuulovammaisille opiskelijoille soveltuvaksi, ja tätä kehitystyötä tulisi tehdä myös muualla. Toki opetussuunnitelman ja kotoutumiskoulutusoppaan pää linjat yksilöllisesti toteutettu alkukartoitus ja sen mukainen kielen opetus, arjen taidot, yhteiskunta- ja kulttuurin tuntemus sekä työelämätaidot ja riittävä ohjaus, pätevät myös vammaisten maahanmuuttajien kohdalla. Tutkittua tietoa vammaisten maahanmuuttajien kotoutumisesta ja kotoutumiskoulutuksesta on olemassa hyvin vähän. Euroopan Pakolaisrahaston rahoittamassa vapaa-hankkeessa ( Päivinen 2011 ) selvitettiin pakolaistaustaisten vammaisten, pitkäaikaissairaiden ja mielenterveyskuntoutujien kotoutumista, elinoloja ja suomalaiseen yhteiskuntaan integroitumista. Valtakunnallisessa selvityksessä haastateltiin 52 työikäistä ( vuotiasta ) henkilöä. Kaikki haastatellut olivat olleet vähintään yhdellä suomen kielen kurssilla. Yli puolet heistä oli kuitenkin joutunut vähintään kerran keskeyttämään kurssin sairaudesta johtuvista syistä, kurssipaikan esteellisyydestä tai kielteisistä asenteista 20 1 Kotoutumista kaikille!21 johtuen. Työllistyneitä haastateltavien joukossa oli vain muutamia. Osana hanketta kyseisille henkilöille järjestettiin myös työvoimapoliittinen koulutus. Haastateltujen kielen oppimistulokset olivat olleet useista kielikursseista huolimatta vaatimattomia. Eräs tutkimukseen osallistunut kertoi: Kahdella kielikurssilla olen yrittänyt olla, mutta en ole pystynyt istumaan oppitunneilla, koska se tuntui erittäin raskaalta ja jouduin jättämään kurssit kesken. Ehdotin, että osallistuisin kurssille yhdessä vaimoni kanssa ja että olisin osan oppitunneista pitkälläni seuraten opetusta, koska en jaksa istua vaikean selkävian takia. Tämä mahdollisuus kuitenkin evättiin perustellen, ettei kukaan muukaan voi oppitunnilla olla pitkällään sohvalla. ( Päivinen 2011, 31. ) Tutkimuksessa tulivat esiin myös alueelliset erot. Etelä-Suomessa haastatellut osasivat paremmin suomea ja mahdollisuudet päästä suomen kielen kursseille olivat tutkitun ryhmän osalta paremmat. Osa Etelä-Suomessa haastattelun aikana asuneista oli asunut aikaisemmin Keski- ja Pohjois-Suomessa, mutta oli oppinut paremmin suomea vasta päästyään soveltuvaan kielikoulutukseen muuton jälkeen. ( Mt. ) Vammaisten maahanmuuttajien tukikeskus Hilman asiakas työssä on vuosien mittaan muodostunut varsin kirjava kuva vammaisten maahanmuuttajien kotoutumiskoulutuksesta. Osa ihmisistä on osallistunut erityisoppilaitoksen järjestämille kotoutumiskursseille, osa on istunut useammalla yleisellä kotoutumiskurssilla ilman apuvälineitä ja/tai oppimatta mitään. Soveltuvan kotoutumiskurssin odotusaika on vaihdellut vuodesta kahteenkymmeneen vuoteen. 1 Kotoutumista kaikille! 2122 Kuten tässäkin selvityksessä käy ilmi, tutkimustiedon ja vammaisten maahanmuuttajien kotoutumiskoulutuksen järjestämistä koskevien ohjeistusten puuttuessa vammaisten maahanmuuttajien kotoutumistoimenpiteitä hoidetaan yksittäistapauksina. Tällöin neuvonnan, ohjauksen ja saatavien palveluiden laatu vaihtelee suuresti. Osallisena suomessa kotouttamiskoulutuksen kehittämishanke Kotoutumiskoulutuksen ongelmiin on pyritty puuttumaan Osallisena Suomessa -kehittämishankkeella, josta säädettiin uudessa kotoutumislaissa ( 2010 ). Osallisena Suomessa -hankkeessa ( ) kotoutumista pyritään kehittämään muun muassa luomalla maahanmuuttajien kotoutumiskoulutuksille uusia malleja. Tarkoituksena on mahdollistaa kaikkien aikuisten maahanmuuttajien kotoutumiskoulutus. Hankkeen aloittamisen taustalla ovat kotoutumiskoulutuksen hyvin tunnetut ongelmat: kurssien odotusajat ovat pitkiä, eivätkä kurssit sovellu erilaisissa tilanteissa oleville ja erilaisen koulutustaustan omaaville maahanmuuttajille. Kotoutumiskoulutus ei ole pystynyt antamaan maahanmuuttajille sellaista pääomaa, jolla olisi ollut vaihtoarvoa suomalaisilla työmarkkinoilla. Maahanmuuttajien tärkein tavoite on usein työn saaminen uudessa kotimaassa, mutta kotoutumiskoulutus ei ole aina tarjonnut vastakaikua heidän pyrkimyksilleen. ( Suokonautio ) Koulutuksen vaihtoehtoisia toteuttamistapoja kokeillaan kuntien kehittämishankkeissa eri puolilla Suomea vuosina Yhtenä hankkeen kohderyhmänä ovat erityistä tukea tarvitsevat maahanmuuttajat, joiksi hankkeessa määritellään kotona lapsia hoitavat vanhemmat ja iäkkäät, luku- ja kirjoitustaidottomat 22 1 Kotoutumista kaikille!23 ja oppimisvaikeuksia omaavat henkilöt, vähäisen koulutustaustan omaavat henkilöt sekä muut erityistä tukea tarvitsevat. Meri-Lapin kehittämis hankkeessa huomiota on kiinnitetty erityisesti vammaisten maahanmuuttajien kotoutumiskoulutuksen kehittämiseen. Tuloksia Meri-Lapin kehittämishankkeesta on luvassa Kehityshankkeen tähänastisia toimenpiteitä esitellään sivulla 42. Selvityksen tausta ja rakenne Tätä selvitystä vammaisten maahanmuuttajien huomioimisesta kotoutumis koulutuksessa alettiin toteuttaa pian uuden kotoutumislain voimaantulon jälkeen syksyllä Uudet kotoutumislain mukaiset käytännöt olivat selvityksen tekoaikana vasta muotoutumassa ja Osallisena Suomessa -kehittämishanke oli vasta käynnistysvaiheessa. Vauhdittaaksemme uusien käytäntöjen syntymistä ja vahvistaaksemme vammaisten maahanmuuttajien huomioimista kotoutumiskoulutuksen suunnittelussa ja toteutuksessa, päätimme toteuttaa selvityksen suunnitellun aikataulun mukaisesti. Halusimme tarkastella sitä, miten vammaisten ihmisten yhdenvertainen oikeus kotoutumiskoulutukseen toteutuu. Halusimme tietää, mitä kotoutumislain painotus kotoutumissuunnitelman yksilöllisestä toteuttamisesta tarkoittaa käytännössä vammaisten maahanmuuttajien näkökulmasta. Tiedustelimme sähköpostitse aika välillä marraskuu 2011 helmikuu 2012 kaikilta Elinkeino-, liikenne- ja ympäristökeskuksista ( jatkossa ELY-keskus ), 25 kunnan työ- ja elinkeinotoimistolta ( jatkossa TE-toimisto ) sekä vammais- ja maahanmuuttajapalveluilta sitä, miten vammaiset maahan muuttajat huomioidaan kotoutumiskoulutusta sekä muita kotoutumistoimenpiteitä suunnitellessa ja toteutettaessa. Vastaajilta kysyttiin muun muassa erityistä tukea tarvitsevien huomioon ottamisesta kotoutumiskoulutuksessa, mahdollisesta positiivisesta 1 Kotoutumista kaikille! 2324 erityiskohtelusta, opetuksen mahdollisten tukitoimien järjestämisestä sekä eri tahojen tekemisestä moniammatillisesta yhteistyöstä. Tarkoituksenamme oli tilanteen kartoittamisen lisäksi toimivien ideoiden ja käytäntöjen kerääminen ja niistä tiedottaminen. Saimme viranomaistahoilta, erityisesti kunnilta ja työ- ja elinkeinotoimistoilta valitettavan vähän ja osaltaan hyvin lyhytsanaisia vastauksia. Lukuisten muistutusten ja puhelinsoittojen tuloksena ELY-keskuksista vastasi kahdeksan, TE-toimistoista viisi ja kunnan maahanmuutto- ja vammaispalveluista molemmista kaksi. Vastausten vähäinen määrä sai meidät pohtimaan: Ovatko asiat niin hyvin, ettei ole tarvetta kommentoida? Vai ovatko ne niin huonosti, ettei kehdata kommentoida? Vähäisten vastausten pohjalta ei voida tehdä pitkälle meneviä yleistyksiä vammaisten maahanmuuttajien huomioimisesta kotoutumiskoulutuksessa ja lisäselvitystä tarvitaan. Toisaalta on huomionarvoista, että jopa näin pienessä määrässä vastauksia nousevat esiin samat teemat resurssien puute, kuntien välinen suuri vaihtelu ja moniammatillisen yhteistyön tarve kuin aikaisemmassa tutkimuksessa ( Päivinen 2011 ). Viranomaisten vastauksia käsittelemme luvussa 2. Viranomaisten vastauksissa esiin nousseet teemat heijastuvat vammaisten maahanmuuttajaopiskelijoiden ja heidän opettajiensa kokemuksiin ja näkemyksiin, joita käsittelemme luvuissa 3 ja 4. Molempiin lukuihin on vastausten lisäksi kerätty kirjoituksia sekä opiskelijoilta että opettajilta. Kyse lyymme vastasi 45 opiskelijaa ja 39 opettajaa. Opiskelijat olivat erityisoppilaitosten Invalidiliiton Järvenpään koulutus keskuksen, Kuurojen kansanopiston, Keskuspuiston ammatti opiston Arlan ja Metsälän toimipisteiden sekä 24 1 Kotoutumista kaikille! Näytä lisää
15.1.2012 1 (10) VAMMAISTEN MAAHANMUUTTAJIEN TUKIKESKUS HILMA Vammaisfoorumi ry / Järj.nro 6374 Raha-automaattiyhdistys / kohdennettu Ak-avustus LOPPURAPORTTI V. 1 TOIMINTAKERTOMUS 2012 1. TUKIKESKUKSEN Lisätiedot 3.2 Kiintiöpakolaisten vastaanotto ja Janakkalan kiintiöpakolaiset...9
JANAKKALAN A M L E J H O S U ISU R U U T T L U K I MON 2012-2013 12.3.2012 1 (68) Sisältö 1. Johdanto...2 2. Ohjelman lähtökohta, sisältö ja tavoitteet...3 3. Maahanmuuttaja kuntalaisena...7 3.1 Ulkomaalaisten Lisätiedot LADUN MALLI. Vajaakuntoisten maahanmuuttajien työkyvyn kartoittamisen malli
LADUN MALLI Vajaakuntoisten maahanmuuttajien työkyvyn kartoittamisen malli Lahden kaupunki, sosiaali ja terveystoimi, LATU maahanmuuttajille projekti LADUN MALLI Vajaakuntoisten maahanmuuttajien työkyvyn Lisätiedot Maahanmuuttajien kuntoutumisen ja työllistymisen tukeminen Helsingissä. Ulla Peltola Laura Metso
Maahanmuuttajien kuntoutumisen ja työllistymisen tukeminen Helsingissä Ulla Peltola Laura Metso Maahanmuuttajien kuntoutumisen ja työllistymisen tukeminen Helsingissä Ulla Peltola Laura Metso Kuntoutussäätiön Lisätiedot Ulla Buchert Mirkka Vuorento
Ulla Buchert Mirkka Vuorento Suomalaisten hyvinvointipalveluiden ammattilaisten näkemyksiä maahanmuuttajien ammatillisen ja mielenterveyskuntoutuksen haasteista ja ratkaisuista 81/2012 Sosiaali- ja terveysturvan Lisätiedot Kristiina Härkäpää Kokemuksia ja näkemyksiä maahanmuuttajien suomen kielen taidon huomioon ottamisesta kuntoutus- ja työllistymispalveluissa
Työpapereita 67/2014 Kristiina Härkäpää Kokemuksia ja näkemyksiä maahanmuuttajien suomen kielen taidon huomioon ottamisesta kuntoutus- ja työllistymispalveluissa KELAN TUTKIMUSOSASTO Kirjoittaja Kristiina Lisätiedot Kun olisi yksi paikka
JULKAISUJA II Kun olisi yksi paikka Maahanmuuttajien kotoutumista edistävän toiminnan kehittämistä Etelä-Savossa vuosina 2008 2014 Minna Hallikainen (toim.) Pointti Maahanmuuttajat työvoimaksi Etelä-Savossa Lisätiedot Savonlinnan, Enonkosken, Rantasalmen ja Sulkavan kuntien seudullinen MAAHANMUUTTAJIEN KOTOUTTAMISOHJELMA 2015-2018
Savonlinnan, Enonkosken, Rantasalmen ja Sulkavan kuntien seudullinen MAAHANMUUTTAJIEN KOTOUTTAMISOHJELMA 2015-2018 1 Kuntien strategiat visiot... 3 1.1 Maahanmuuttajien määrä (kasvuennuste) visio... 3 Lisätiedot Työryhmän raportti maahanmuuton kustannuksista ja maahanmuuttajaasioiden koordinaatiosta Turussa Lokakuu 2014 1 (8)
Työryhmän raportti maahanmuuton kustannuksista ja maahanmuuttajaasioiden koordinaatiosta Turussa Lokakuu 2014 1 (8) 2 (8) Lyhennelmä raportista Maahanmuuton kustannukset ja maahanmuuttaja-asioiden koordinaatio Lisätiedot ARKI UUDESSA MAASSA OLGA KIRJANEN. Maahanmuuttajan arki -hankkeen raportti. Etelä-Karjala-instituutti Raportti 9 Lappeenrannan teknillinen yliopisto
ARKI UUDESSA MAASSA Maahanmuuttajan arki -hankkeen raportti. OLGA KIRJANEN Etelä-Karjala-instituutti Raportti 9 Lappeenrannan teknillinen yliopisto 9. ARKI UUDESSA MAASSA Maahanmuuttajan arki -hankkeen Lisätiedot Pakolaisten asuminen ja palvelut
Siirtolaisuusinstituutti Euroopan pakolaisrahasto Pakolaisten asuminen ja palvelut Omaan kotiin -hankkeen tutkimusraportti Maria Pikkarainen ja Sirkku Wilkman Webreports No 36 Siirtolaisuusinstituutti Lisätiedot Keravan kaupungin kotouttamisohjelma
versio 3.10.2013 Keravan kaupungin kotouttamisohjelma 2014-2017 Kaupunginvaltuusto xx.xx.2013 Sisällysluettelo 1 Johdanto 2 Maahanmuuttajat Keravalla 3 Kotouttamistyön käsitteitä 4 Kotouttamisohjelman Lisätiedot PÄIJÄT-HÄMEEN MAAHANMUUTTO- POLIITTINEN OHJELMA 2010-2015. Ohjelman ohjausryhmä 8.12.2009 ja 15.4.2010 Maakuntahallitus 21.12.2009 ja 10.5.
PÄIJÄT-HÄMEEN MAAHANMUUTTO- POLIITTINEN OHJELMA 2010-2015 Ohjelman ohjausryhmä 8.12.2009 ja 15.4.2010 Maakuntahallitus 21.12.2009 ja 10.5.2010 Päijät-Hämeen liitto Päijät-hämeen liitto A187 * 2011 ISBN Lisätiedot Haukiputaan kunnan kotouttamisohjelma sekä syrjinnän ehkäisemisen ja yhdenvertaisuuden edistämisen suunnitelma 2011 2012
Perusturvalautakunta 14.12.2010 / LIITE 137 Haukiputaan kunnan kotouttamisohjelma sekä syrjinnän ehkäisemisen ja yhdenvertaisuuden edistämisen suunnitelma 2011 2012 Sisältö Johdanto... 3 1. Keskeisiä käsitteitä... Lisätiedot korkeakoulutettujen maahanmuuttajien kotoutumista tukeva koulutus suomessa
korkeakoulutettujen maahanmuuttajien kotoutumista tukeva koulutus suomessa Suomen kesäyliopistot ry sonja valjus mika nirvi ESIPUHE -2- Opetusministeriö on yhdessä ministeriötä avustavan vapaan sivistystyön Lisätiedot PÄIJÄT-HÄMEEN MAAHANMUUTTOPOLIITTINEN OHJELMA 2010-2015. Ohjelman ohjausryhmä 8.12.2009, 15.4.2010 Maakuntahallitus 21.12.2009,10.5.
PÄIJÄT-HÄMEEN MAAHANMUUTTOPOLIITTINEN OHJELMA 2010-2015 Ohjelman ohjausryhmä 8.12.2009, 15.4.2010 Maakuntahallitus 21.12.2009,10.5.2010 SISÄLLYSLUETTELO 1. JOHDANTO... 4 2. OHJELMAN LÄHTÖKOHDAT, TARKOITUS Lisätiedot Gerontologia 28(3), 2014. Artikkelit. Ikääntyvä maahanmuuttaja kuntien kotouttamisohjelmissa ja vanhuspoliittisissa ohjelmissa
168 Gerontologia 28(3), 2014 Artikkelit Ikääntyvä maahanmuuttaja kuntien kotouttamisohjelmissa ja vanhuspoliittisissa ohjelmissa Sari J. Heikkinen ja Kirsi Lumme-Sandt Tampereen yliopisto, terveystieteiden Lisätiedot YKSINTULLEIDEN ALAIKÄISTEN PAKOLAISTEN PALVELUPOLKU VARSINAIS-SUOMESSA. Yhteistyössä asiantuntijatyöryhmän kanssa Outi Linnossuo ja Maura Tiuraniemi
YKSINTULLEIDEN ALAIKÄISTEN PAKOLAISTEN PALVELUPOLKU VARSINAIS-SUOMESSA Yhteistyössä asiantuntijatyöryhmän kanssa Outi Linnossuo ja Maura Tiuraniemi 1 Taitto: Maura Tiuraniemi Kuvat: Halaten materiaalit Lisätiedot Askelia opintopolulla. Anna Buss, Nelli Karkkunen, Sini-Meri Lehtinen, Marika Nordlund ja Veli-Matti Taskila. sam k
Askelia opintopolulla Anna Buss, Nelli Karkkunen, Sini-Meri Lehtinen, Marika Nordlund ja Veli-Matti Taskila sam k JULKAISUT 2008 Suomen ammattikorkeakouluopiskelijakuntien liitto - SAMOK ry 2008 Tekstit: Lisätiedot Haluun koulutusta, haluun työtä ja elämän Suomessa
Selvitys koskien pakolaisten vastaanottamista Paraisille 9.5.2014 Sisällysluettelo 1. Johdanto 3 1.1. Pakolaisten valinta 4 2. Tiedottaminen 4 3. Asuminen 5 4. Terveydenhuolto 5 5. Sosiaalihuolto 6 5.1. Lisätiedot ESTEETTÖMÄSTI TOISEN ASTEEN OPINTOIHIN opas esteettömään opiskelijavalintaan ja opiskeluun
ESTEETTÖMÄSTI TOISEN ASTEEN OPINTOIHIN opas esteettömään opiskelijavalintaan ja opiskeluun Oppaat ja käsikirjat 2014:10 Opetushallitus ja tekijät Oppaat ja käsikirjat 2014:10 ISBN 978-952-13-5907-1 (pdf) Lisätiedot Ari Haapanen. Monimuotoisuusbarometri 2007. ikä ja monikulttuurisuus haasteena ja voimavarana. monikko monikko
Ari Haapanen Monimuotoisuusbarometri 2007 ikä ja monikulttuurisuus haasteena ja voimavarana monikko monikko Ari Haapanen Monimuotoisuusbarometri 2007 - ikä ja monikulttuurisuus haasteena ja voimavarana Lisätiedot Erityistä tukea tarvitsevat oppilaat aamu- ja iltapäivätoiminnassa. Riitta Rajala (toim.)
Erityistä tukea tarvitsevat oppilaat aamu- ja iltapäivätoiminnassa Riitta Rajala (toim.) Sisältö Saatesanat...3 Perusopetuslaki erityisopetuksen tukena...4 Aamu- ja iltapäivätoiminnan perusteet...4 Valtioneuvoston Lisätiedot Mitä voidaan oppia muiden kuntien ja alueiden maahanmuuttostrategioista. ohjelmista? VTT Timo Aro ja VTM Anna Laiho
Mitä voidaan oppia muiden kuntien ja alueiden maahanmuuttostrategioista ja ohjelmista? VTT Timo Aro ja VTM Anna Laiho 26.6.2013 2 1. ANALYYSIN TOTEUTTAMINEN Tämä selvitys on tehty Hyria Oy:n Mosaiikki Lisätiedot Selvitys kiintiöpakolaisten ja oleskeluluvan saaneiden turvapaikanhakijoiden vastaanotosta Loviisaan ja Lapinjärvelle
Selvitys kiintiöpakolaisten ja oleskeluluvan saaneiden turvapaikanhakijoiden vastaanotosta Loviisaan ja Lapinjärvelle Lisätiedot: Saana Hansen, pakolaiskoordinaattori (saana.hansen@loviisa.fi, p. 0445 Lisätiedot Mitä mieltä? Mitä mieltä! Lasten osallisuus lastensuojelun kehittämisessä Mikko Oranen
Mitä mieltä? Mitä mieltä! Lasten osallisuus lastensuojelun kehittämisessä Mikko Oranen Sosiaali- ja terveysministeriön Lastensuojelun kehittämisohjelman osaraportti. Raportti on tarkistettu versio Lastensuojelun Lisätiedot Kiintiöpakolaisten vastaanotto. Kokemuksia kotouttamisen järjestämisestä
Kiintiöpakolaisten vastaanotto Kokemuksia kotouttamisen järjestämisestä sisällys Teksti: Maiju Ruhanen Ulkoasu: Satu Salmivalli Kuvat: Aleksi Malinen, 2013 sisällys Lukijalle 4 1. Hyvin suunniteltu on Lisätiedot Kainuun kuntien yhteinen kotouttamisohjelma 2014-2017
Kainuun kuntien yhteinen kotouttamisohjelma 2014-2017 SUOMUSSALMI PUOLANKA HYRYNSALMI VAALA RISTIJÄRVI PALTAMO KAJAANI SOTKAMO KUHMO KAINUUN KUNTIEN YHTEINEN KOTOUTTAMISOHJELMA 2014 2017 Asta Komulainen Lisätiedot Jyväskylän monikulttuurisuusohjelma 2013-2016
Jyväskylän monikulttuurisuusohjelma 2013-2016 Jyväskylän monikulttuurisuusohjelma 2013 2016 1 Sisällys Lukijalle 3 Monikulttuurinen Jyväskylä 5 Maahanmuuttajat nuoria aikuisia 7 Maahanmuuttajat työelämässä Lisätiedot 2016 © DocPlayer.fi Yksityisyyskäytäntö | Palveluehdot | Palaute